‘સાબ, હોટલ ચાહિયે?’ કહીને રિક્ષાવાળાઓ ઘેરી વળ્યા હતા એમનાથી પીછો છોડાવીને એ મુખ્ય માર્ગ પર આવ્યો. સામે જ ચારેક હોટલ દેખાઇ. જમવા માટે ત્યાં જે ભીડ હતી એ જોઇને જ્યાં સૌથી વધુ ભીડ હતી એ હોટલમાં જમવાનું એણે નક્કી કરી નાખ્યું. આરામથી ભરપેટ જમ્યા પછી સામાનના લબાચા ઊંચકીને હોટલ શોધવાનું કામ અઘરું પડશે એ વિચારીને સાથે એણે નક્કી કર્યું કે પહેલા રહેવા માટે હોટલની ગોઠવણ થઇ જાય, એ પછી સામાન ત્યાં મૂકીને આરામથી જમવા આવીશ.